Դե, սպասիր (թողարկում 11)

Դե սպասիր (թողարկում 11), տասնմեկերորդ մուլտիպլիկացիոն ֆիլմը «Դե սպասիր» շարքից։ Նկարահանվել է 1977 թվականին «Սոյուզմուլտֆիլմ» ստուդիայում։ Ֆիլմի գործողությունները տեղի են ունենում կրկեսում։

Նախապատմություն
Գայլը գնում է Մոսկվայի մեծ կրկես և փնտրում է իր տեղը։ Լույսը մարում է, և գայլը մթության մեջ նստում է նապաստակի կողքին, որը նայում է հեռադիտակով։ Նապաստակից վերցնելով հեռադիտակը՝ նա նայում դրանով, սակայն տեսնելով նապաստակին հսկայական դունչը՝ սարսափից հեռադիտակը գցում է ոտքին։ Ցավից ոռնալով՝ գայլն ընկնում է նապաստակի ետևից։ Արենայում նրանք պարանե սանդուղքով բարձրանում են մինչև վերևում ձգված պարանը։ Նապաստակը կարողանում է անցնել կախված ապակե գնդաձև լուսամփոփի տակով, իսկ գայլը՝ ոչ։ Արդյունքում վերջինս ընկնում է ներքև, իսկ նապաստակը բարեհաջող կերպով հասնում է մինչև պարանի ծայրը։ Գայլը կանգնում է ճոճանակի մի ծայրին ու կանչում Նապաստակին, որը ցատկում է մյուս ծայրին։ Նապաստակի ցատկելու հետևանքով գայլը երկու անգամ փոխում է գույնը կրկեսի գնդաձև լուսամփոփների լույսի ներքո (կարմիր, դեղին)։ Վերջին ցատկի ժամանակ գայլը դառնում է կանաչ և գլխով ծակում կրկեսի գմբեթը, ինչից հետո արտասանում է․ «Դե՛ սպասիր»։

Սյուժե 
Կրկեսում ելույթ է ունենում կատուն, որ հմայում է օձին ֆակիրի շվիով։ Կուլիսների ետևում ներկայացմանը հետևում է նապաստակը։ Գայլը որսում է նապաստակին և դնում պարկի մեջ։ Այդ պահին արենայից դուրս է գալիս կատուն և որոշում ծխել։ Գայլը սիրալիր կերպով վառում է ծխախոտը, ինչից հետո կատուն սխալմամբ վերցնում է գայլի պարկը, իսկ Գայլը՝ Կատվի պարկը։ Անցնելով անկյունը՝ գայլը, փնտրելով Նապաստակին, պարկից հանում է շվին ու սկսում նվագել։ Լսելով երաժշտությունը՝ պարկից դուրս է գալիս կոբրան։ Գայլը սարսափած մի կողմ է ցատկում, բայց հետո որոշում է մեղեդու օգնությամբ հանգստացնել օձին, որը փաթաթվում է գայլի շուրջը։ Գայլի կողքով անցնում է մոտոցիկլետը, և Գայլը օձի պոչը կապում է նրանից կախված պարանից։ Երբ մոտոցիկլետը տեղից շարժվում է, քաշում է օձին, և գայլը պտտվում է տեղում։ Ազատվելով օձից՝ Գայլ տեսնում է Նապաստակին և վազում նրա հետևից, սակայն Նապաստակը նրան փակում է Առյուծի վանդակում և նա, փորձելով դուրս գալ, արթնացնում է քնած Առյուծին, որն ուզում է ուտել նրան։ Նապաստակը, խղճալով Գայլին, նրան տալիս է ատրճանակ, սակայն Գայլը, չտեսնելով, թե ինչ է ձեռքին, այն նետում է դեպի Առյուծը, ինչից հետո վերջինս սկսում է կրակել։ Նապաստակն ազատում է Գայլին ու նրան տալիս մի շիշ կաթ։ Առյուծը վերջին կրակոցով ջարդում է շիշը, և Գայլը, գոռալով՝ «Դե, Նապաստակ», վազում է նրա հետևից։

Կրկեսում ելույթ է ունենում ձին։ Գայլը հեծնում է ձիուն և շրջան կատարում։ Նապաստակը հանդես է գալիս վարժեցնողի դերում։ Կամա-ակամա կատարելով հնարքներ՝ գայլը թմբուկի վրայով ցատկելիս գլխով պոկում է թաղանթը։ Օղակի մեջով ցատկելիս նա տեսնում է, թե ինչպես են վառվում կտորները։ Ապա ձին սկսում է ցատկել խոչընդոտների վրայով և պատրաստվելով ցատկել ամենաբարձր խոչընդոտի վրայով՝ գայլին նետում է իր վրայից։ Տեսնելով իր վրա ընկնող ձիուն՝ գայլն սկսում է փախչել նրանից՝ վազելով արենայով։ Այդ ժամանակ էլ սկսում է գոռալ. «Դե՛, նապաստակ, դե՛, սպասիր»։

Ստեղծողներ

Երաժշտություն 
 Выходной марш («Կրկես» ֆիլմից) (երաժշտության հեղինակ՝ Իսահակ Դունաևսկի, կատարում է Համամիութենական ռադիոյի էստրադային նվագախումբը Վիկտոր Կնուշևիցկու ղեկավարությամբ, սկիզբ
 «The Diplomat Speaks» (երաժշտության հեղինակ՝ Լուի Բելլսոն), վազք նապաստակի հետևից (արենայում և կուլիսներում),
 «Spinning Wheel» (երաժշտության հեղինակ՝ Դևիդ Քլեյթոն, կատարում է Լեսլի Ռիդի նվագախումբը), ցատկեր,
 «Ջրային դահուկներ» («Vízisí») (երաժշտության հեղինակ՝ Տամաշ Դեակ (Deák Tamás), կատարում է հունգարական «Համոնիա» (հունգ.՝ Harmónia) վոկալ անսամբլն ու հունգարական ռադիոյի պարային անսամբլը (հունգ.՝ Magyar Rádió tánczenekara), տիտրեր,
 «Գլադիատորների մուտքը» («Einzug der Gladiatoren») (երաժշտության հեղինակ՝ Յուլիուս Ֆուչիկ), պարկերի շփոթում,
 Վոլֆգանգ Ամադեուս Մոցարտի «Քնիր, իմ ուրախություն» օրորոցայինի ծաղրանմանակում «արևելյան ոճով», տեսարան օձի հետ,
 «Tiger Rag» (հեղինակ՝ Ջելլի Ռոլ Մորտոն, կատարում է Էրիկ Ռոջերսի նվագախումբը), առյուծի վանդակում,
 «Trompeten Muckel» (հեղինակ՝ Ջեյմս Լաստ, կատարում է Ջեյմս Լաստի նվագախումբը) ձիու վազքն արենայում,
 «Coming Closer» (հեղինակ՝ Ջեյմս Լաստ, կատարում է Ջեյմս Լաստի նվագախումբը), գայլը փախչում է ձիուց։

Ծանոթագրություններ 

«Սոյուզմուլտֆիլմ» ստուդիայի մուլտֆիլմեր
Խորհրդային մուլտֆիլմեր
Մուլտֆիլմեր կրկեսի մասին
1977 մուլտֆիլմեր
Մուլտֆիլմեր գայլերի մասին
Մուլտֆիլմեր նապաստակների մասին
Դե, սպասիր